ועדת הכנסת, כנסת 20, פרוטוקול מספר 29, 2015-07-27 13:45

דוד ביטן: טוב, רבותי, אני פותח את הישיבה: הקמת ועדה מיוחדת לדיון בהצעת חוק התכנון והבנייה (תיקון מס' 104), התשע"ה-2015.

יואל חסון: תגיד שאתה פותח את הישיבה.

דוד ביטן: פתחתי, הודעתי.

דוד ביטן: אתה לא שומע?

דוד ביטן: הגשתי רביזיה, מכיוון שהטיעונים כל כך טובים, שאמרתי: נשקול אותם מחדש.

יואל חסון: אני רוצה להתייחס לזה, אדוני.

דוד ביטן: בבקשה.

יואל חסון: אני קודם כול חושב שהרביזיה שלך כל כך חשובה, כל כך עניינית וכל כך במקום, שצריך לקבל אותה.

יואל חסון: מה אתה אומר?

דוד ביטן: בוא נצביע.

דוד ביטן: מי בעד הרביזיה?

דוד ביטן: ירים את ידו.

דוד ביטן: 2.

יואל חסון: מה, אדוני, אתה נגד הרביזיה של עצמך?

דוד ביטן: אני נגד עצמי – כן, מה אעשה.

דוד ביטן: מי נגד?

דוד ביטן: בעד הרביזיה – מיעוט

דוד ביטן: הרביזיה לא נתקבלה.

יואל חסון: זה שיאים שלא נחצו כאן עדיין.

יואל חסון: אדוני, אתה מביא לכאן שיאים שלא נחצו במקום הזה.

דוד ביטן: הקמת ועדה נפרדת לדיון בהצעת חוק השידור הציבורי (תיקון), התשע"ה-2015.

דוד ביטן: שוב פעם, הטיעונים היו, שחשבתי לשקול אותם מחדש.

דוד ביטן: מה אתה רוצה לומר?

יואל חסון: אני רוצה לומר, אדוני היושב-ראש, שיפה שאתה מכין את עצמך לפגרה, ואתה מייחל שהדברים יעברו במהרה, אבל אני מבטיח לך שהאופוזיציה תמשיך לעשות את עבודתה ותדאג שאתה תעשה את זה.

דוד ביטן: אתה איש התקנון.

יואל חסון: אבל לפחות אני שמח שמאז הישיבות הראשונות שלנו, אדוני, התחלת להתייחס לתקנון ברצינות.

דוד ביטן: כן.

דוד ביטן: מי בעד הרביזיה? 3.

דוד ביטן: מי נגד?

יואל חסון: צמוד.

מסעוד גנאים: במקום איימן.

מסעוד גנאים: בעד הרביזיה – מיעוט

מסעוד גנאים: הרביזיה לא נתקבלה.

דוד ביטן: הרביזיה לא עברה.

בהצעות חוק: <

בהצעות חוק: הצעת חוק איסור הונאה בכשרות (תיקון – הגדרת המינוח כשר לעניין הטעיה), התשע"ה–2015>

דוד ביטן: הצעת חוק איסור הונאה בכשרות (תיקון – הגדרת המינוח כשר לעניין הטעיה), התשע"ה-2015; הצעת חוק איסור הונאה בכשרות (תיקון – הבהרת מצג כשרותי אסור), התשע"ה-2015.

דוד ביטן: טוב, אותן טענות.

דוד ביטן: יש לך מה להגיד?

יואל חסון: כבר אין מילים, אדוני.

דוד ביטן: אין מילים בפיך.

יואל חסון: אין מילים כבר לבוא ולהתייחס לתרגילים הפרלמנטריים שלך כאן בוועדה.

דוד ביטן: אוקיי, מי בעד הרביזיה?

<קריאה: יואל, תצביע.

יואל חסון: אמרתי: אני לא משתתף במשחקים המגוחכים האלה.

דוד ביטן: מי נגד?

דוד ביטן: בעד הרביזיה – מיעוט

דוד ביטן: הרביזיה לא נתקבלה.

דוד ביטן: אז למה השתתפת קודם?

יואל חסון: כי לא ידעתי שתגיע לשיאים כאלה של - - -

דוד ביטן: לשיאים?

דוד ביטן: לא שכנעת אותי.

יואל חסון: שלוש הצעות.

יואל חסון: שלוש הצעות.

דוד ביטן: שים לב, אמרתי שאני רוצה לשקול מחדש, לא שכנעת אותי.

יואל חסון: אתה יודע מה?

דוד ביטן: לא לא, גמרנו עם זה כבר.

דוד ביטן: גמרנו.

יואל חסון: אני רוצה לשאול את היועצת המשפטית – איפה היועצת המשפטית?

<אתי בן יוסף: בוועדת החוקה.

יואל חסון: רגע, האם היועצת המשפטית מאפשרת שאדם יגיש רביזיה ויצביע נגד עצמו?

דוד ביטן: למה לא? יואל, אתה רציני?

יואב קיש: יואל, בקטנה.

דוד ביטן: בקשת הממשלה להקדמת הדיון בהצעת חוק מכוני כושר (רישוי ופיקוח) (תיקון מס' 2), התשע"ה-2015, בקריאה ראשונה.

יואל חסון: עכשיו אתה בא, טיבי?

יואל חסון: מאז שנהיית סגן, האף שלך בשמיים.

דוד ביטן: בבקשה.

דוד ביטן: נציגת המשרד?

דוד ביטן: תסבירי.

<רחל וידל: אנחנו מבקשים פטור כדי שזה יוכל להיות - - -

יואל חסון: של איזה משרד את נציגה?

<רחל וידל: התרבות והספורט.

<רחל וידל: אנחנו מבקשים קודם כול פטור מהנחה, כדי שנוכל להעלות את זה כבר היום במליאה בקריאה ראשונה.

<רחל וידל: מדובר למעשה בתיקון של החוק שמאוד מאוד מקל עם הציבור, גם מבחינת - - - הרגולטורי.

<רחל וידל: כל המשמעות שלו זה שבמקום שכל אחד מאתנו, כשהוא בא להירשם מכון כושר, יצטרך ללכת לרופא, להביא אישור, להמתין שהרופא יעשה לו את זה וסתם יתעכב, הוא יוכל להצהיר: אני בן-אדם בריא, ולעשות מנוי למכון כושר.

יואב קיש: גם בכנסת זה יתפוס?

דוד ביטן: מאוד חשוב.

יואל חסון: פה זה הכי קל, אתה הולך לרופא הכנסת.

<רחל וידל: בכל מכוני הכושר, כולל בכנסת.

<רחל וידל: פה זה הכי חשוב.

דוד ביטן: אז מה הדחיפות?

דוד ביטן: בוא נשמע הסבר על הדחיפות.

<רחל וידל: זה דחוף מאוד, קודם כול, כי זה באמת משהו שמקל עם הציבור.

<רחל וידל: ואנחנו גם באמצע החופש הגדול וגם לפני חגים, ורצינו שכמה שיותר - - -

דוד ביטן: שזה יהיה לפני.

<רחל וידל: בדיוק.

דוד ביטן: יש בזה משהו.

<רחל וידל: שאנשים יוכלו ליהנות מזה באמת.

<רחל וידל: ולכן זה באמת דחוף.

<קריאה: למה כושר זה בתרבות?

<רחל וידל: משרד התרבות והספורט.

יואל חסון: נציגת המשרד, קודם כול, כמי שחוקק בכנסת ה-18 את כל החוקים הקשורים בחדרי הכושר וההסדרה שקשורה, בלא לחייב לתקופה ארוכה, ולהפוך את חדרי הכושר הרבה יותר נגישים והרבה יותר צרכניים ולטובת הצרכן, אני שמח על התוספת הזאת של השרה, שזה באמת מוריד מכשול נוסף בפני ציבור המתאמנים.

יואל חסון: ובכלל, אדוני, יש פה איזה מסר, זה גם המסר שאמרנו בכנסת ה-18 כשקידמנו את זה, מסר של מדינת ישראל בחקיקה, שגם מאפשרת את חדרי הכושר יותר נגישים ויותר תחרותיים, וגם מה שאתם עושים עכשיו מגביר גם את התחרות בין חדרי הכושר, אבל בעיקר מעודד את האזרחים לעשות כושר.

יואל חסון: וזה טוב לבריאות, טוב למדינה וטוב לתקציב אפילו.

<רחל וידל: זה אומר שכולם נרשמים למכון כושר מחר?

דוד ביטן: טוב, מי בעד הפטור מחובת הנחה?

דוד ביטן: בעד הפטור מחובת הנחה – רוב

דוד ביטן: הפטור מחובת הנחה נתקבל.

<קריאה: אנחנו בשביל מירי רגב.

מסעוד גנאים: אה, זה למירי רגב?

מסעוד גנאים: לא התכוונתי.

יואב קיש: אני מבקש רביזיה.

דוד ביטן: ב-14:20, בסדר?